ຫົວໜ້າຄະນະຂົນຂວາຍສູນກາງ ຮ່າທິຄຽດ ອວຍພອນສະມາຄົມພຸດທະສາສະໜາ ຫວຽດນາມ ເນື່ອງໃນວັນວິສາຂະບູຊາ 2015
ທ່ານນາງ ຮ່າທິຄຽດ ອວຍພອນຢູ່ສູນກາງພຸດທະສາສະໜາ
ຫວຽດນາມ. (ພາບ: Nguyễn Dân/TTXVN)
ເນື່ອງໃນໂອກາດວັນວິສາຂະບູຊາ 2015 - ພສ 2559, ຕອນບ່າຍວັນທີ 25/5, ທ່ານນາງ ຮ່າທິຄຽດ, ຫົວໜ້າຄະນະຂົນຂວາຍສູນກາງ, ໄດ້ລົງອວຍພອນພະສົງສຳມະເນນສູນກາງພຸດທະສາສະໜາ ຫວຽດນາມ. ທ່ານນາງ ຮ່າທິຄຽດ ຢັ້ງຢືນວ່າ: ປະຫວັດສາດຂອງປະເທດຊາດໄດ້ຮັບຮູ້ວ່າ: ໃນຕະຫຼອດໄລຍະເກືອບ 2000 ປີແຫ່ງການຄົງຕົວ ແລະ ພັດທະນາຢູ່ ຫວຽດນາມ, ພຸດທະສາສະໜາຫວຽດນາມ ຍາມໃດກໍ່ແມ່ນສາສະໜາຮັກຊາດ, ຮ່ວມເດີນທາງພ້ອມກັບຊາດ, ຕິດພັນກັບພໍ່ແມ່ປະຊາຊົນ, ກັບປະເທດຊາດ. ທ່ານນາງ ຮ່າທິຄຽດ, ເຊື່ອໝັ້ນວ່າ: ພຸດທະສາສະນິກກະຊົນ ຈະສືບຕໍ່ຮັກສາ ແລະ ເສີມຂະຫຍາຍມູນເຊື້ອ “ປົກປັກຮັກສາປະເທດຊາດ” ຂອງພຸດທະສາສະໜາຫວຽດນາມ ໃນໄລຍະໃໝ່, ຕອບສະໜອງ ແລະ ເຂົ້າຮ່ວມໃນຂະບວນການແຂ່ງຂັນຮັກຊາດ, ບັນດາບັ້ນຂົນຂວາຍໂດຍຄະນະກຳມະການສູນກາງແນວໂຮມປະເທດຊາດ ຫວຽດນາມ ປຸກລະດົມ ຢ່າງຕັ້ງໜ້າ, ປະກອບສ່ວນແທດຈິງເຂົ້າໃນການປັບປຸງ, ເພີ່ມທະວີ ແລະ ເສີມຂະຫຍາຍກຳລັງແຮງມະຫາສາມັກຄີທົ່ວງປວງຊົນ, ເພື່ອປະຊາຊົນຮັ່ງມີ, ປະເທດຊາດເຂັ້ມແຂງ, ປະຊາທິປະໄຕ, ຍຸຕິທຳ, ສີວິໄລ.
(ແຫຼ່ງຄັດຈາກ VOV)